Diari Oficial de la Generalitat Valenciana


Sumari del DOGV 6744, del 29-03-2012 (2012/3172)

RESOLUCIÓ de 27 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valencina de Mobilitat a l'Ajuntament d'Alcublas per a l'atorgament d'una nova autorització de taxi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3172


Data del document
:   27-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valencina de Mobilitat a l'Ajuntament d'Alcublas per a l'atorgament d'una nova autorització de taxi. [2012/3172]  
L'Agència Valencina de Mobilitat i l'Ajuntament d'Alcublas han subscrit, després de la tramitació prèvia reglamentària, el 27 de febrer de 2012, el conveni pel qual s'instrumenta l'encàrrec de gestió a l'Ajuntament d'Alcublas per a l'atorgament d'una nova autorització de taxi.  
  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 191/2012, i que figura com a annex d'esta resolució.  
  
  
Valencia, 27 de març de 2012.-La directora general del Secretariat del Consell i Relacions amb Les Corts: M.ª Teresa Lleó Alonso.  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament d'Alcublas (València) per a l'atorgament d'una nova autorització de taxi  
  
Alcublas, 27 de febrer de 2012  
  
Reunits  
D'una part, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1 d de l'Acord del Govern Valencià, pel qual s'aproven els Estatuts de l'Entitat de Transport Metropolità de València.  
I d'una altra, Manuel Civera Salvador, alcalde de l'Ajuntament d'Alcublas (València), facultat pel Ple de la corporació en la sessió de 23 de novembre de 2011  
Ambdós parts intervenen en nom i representació de les entitats respectives i en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a formalitzar el present encàrrec de gestió, a l'efecte del qual  
  
Exposen  
I. Que la Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx, en l'article 44, a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat, i es poden encarregar estes competències als ajuntaments en virtut del que establix el punt 5 del referit article 44.  
II. Que l'Ajuntament d'Alcublas (València) ha manifestat el seu interés a atorgar una nova autorització de taxi i disposa, a més, dels mitjans materials i humans necessaris per a l'exercici de les dites competències dins del seu terme municipal.  
III. Que per raons d'eficàcia ambdós parts estimen oportú que el procediment per a l'atorgament, si és el cas, d'una autorització de taxi s'efectue per l'Ajuntament d'Alcublas (València) per a la qual cosa subscriuen el present conveni d'encàrrec de gestió a l'empara del que establix l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents.  
  
Clàusules  
  
Primera. Objecte del conveni d'encàrrec de gestió  
És objecte del present conveni l'encàrrec de gestió de la competència per a l'atorgament d'una autorització de taxi per l'Agència Valenciana de Mobilitat a l'Ajuntament d'Alcublas (València).  
  
Segona. Abast de la comanda  
L'encàrrec abasta l'execució de totes aquelles actuacions que siguen necessàries per a l'atorgament d'una autorització de taxi, amb residència al municipi d'Alcublas (València).  
Queda fora de l'abast de l'encàrrec de gestió l'emissió de la corresponent targeta de transport associada a les autoritzacions, que serà efectuada per l'Agència Valenciana de Mobilitat, així com la seua gestió ordinària (visats, suspensions, etc.).  
  
Tercera. Mitjans materials i humans  
L'Ajuntament d'Alcublas (València) aportarà els mitjans materials i humans necessaris per a l'execució de l'encàrrec de gestió, i correspon així mateix a l'òrgan municipal corresponent la resolució dels expedients que es tramiten a l'empara de l'encàrrec.  
  
  
Quarta. Normativa aplicable per a l'execució de l'encàrrec   
Per al dictat i l'execució dels actes administratius derivats de la gestió de les competències encarregades, s'haurà d'aplicar la Llei 6/2011, de la Generalitat, de Mobilitat de la Comunitat Valenciana i la normativa reglamentària d'aplicació.  
  
Quinta. Assessorament tècnic  
En aquells casos en què l'Ajuntament d'Alcublas (València) necessite l'assessorament tècnic o jurídic per a l'exercici de les competències encarregades, la Unitat del Taxi de l'Agència Valenciana de Mobilitat prestarà el seu suport a les unitats administratives municipals que així ho requeriren.  
  
Sexta. Vigilància i interpretació del conveni   
Correspon a la Unitat del Taxi de l'Agència Valenciana de Mobilitat la vigilància de l'adequada execució de l'encàrrec de gestió. En este sentit, la dita unitat podrà demanar la informació que necessite per a esta funció i consultar en qualsevol moment els expedients que tramite l'ajuntament. Per a la interpretació del conveni, així com per a la resolució dels possibles conflictes que es pogueren plantejar, es crearà una comissió paritària a l'efecte que estarà presidida pel director o directora de l'Agència Valenciana de Mobilitat o membre del personal de l'Agència que delegue.  
  
Sèptima. Vigència del conveni  
El present conveni se subscriu per un període de dos anys o fins al compliment dels seus fins, si açò succeïx abans. No obstant això, podrà ser denunciat per qualsevol de les parts amb un termini de preavís com a mínim de dos mesos.  
  
Octava. Naturalesa i règim jurídic  
El present conveni té naturalesa administrativa i es regirà pels seus propis termes i condicions, així com pel que establix l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Donada la naturalesa administrativa del present conveni d'encàrrec de gestió l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant l'execució.  
  
Deu. Publicació  
El present conveni d'encàrrec de gestió serà objecte de publicació en el Diari Oficial de la Comunitat Valenciana en els termes que establix la normativa aplicable.  
  
I en prova de conformitat, ambdós parts subscriuen la present encàrrec de gestió en quatre exemplars en el lloc i la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.   
Per l'Ajuntament d'Alcublas: Manuel Civera Salvador.